კანჩენჯანგა

კანჩენჯანგა — გვალაშ მასივი ბჟაეიოლ ჰიმალაიშ ობჟათე კართეს, ნეპალიშ დო ინდოეთიშ ხურგას. მასივიშ თარი კონკაშ სიმაღალა რე 8586 მ. კანჩენჯანგა დიხაუჩაშ სიდიდათ მასუმა კონკა რე. აკოგაფილი რე გნაისეფით, გრანიტეფით დო კრისტალური ფიქალეფით. დჷმახასიათაფალი რე წვანდამი კონკეფი დო გერთელი კართეფი. რე კონწარი გოჸინუაფა. თიში გრანდიოზული მასივი 17 კილომეტრის რე გჷნოზინდილი, თაჸურეშე ამშვკილომეტრიანი ღოზი 8000 მეტრაშ სიმაღალას რე ეპონილი. 1852 წანაშახ მოსოფელიშ უმაღალაშ კონკათ იკოროცხუდჷ. კანჩენჯანგას მაართა ექსპედიციაქ 1899 წანას მანწყუ ინგლისარ დაგლას ფრეშფილდიქ. მაართათ ეშართეს ბრიტანალ ჯო ბრაუნქ დო ჯორჯ ბენდიქ, 1955 წანაშ 25 მესის. კანჩენჯანგაშა ეშულეფიშ ისტორიას არძაშე რთული რდჷ რუსეფიშით 1989 წანას მონწყილი ექსპედიცია, ნამუქჷთ თიში ოთხოლო ბრუოვითოშიანი პიკიშ ტრავერსი გახორციელ. ჯოხოდვალა „კანჩენჯანგა“ შანენს „დიდი თირიშ ხუთ საგანძურს“, თიშ გეშა ნამჷ-და გვალაშ მასივი ხუთი კონკაშე აკმოდირთუ.

 თაშნეშე ქოძირით 
 ბრუოვითოშიანეფი

 რესურსეფი ინტერნეტის 

სქოლიო

კატეგორია:ინდოეთიშ გვალეფი
კატეგორია:ნეპალიშ გვალეფი
კატეგორია:ჰიმალაი